CELEX: C2004/179/07
Language: sl
Date: 2004-07-10 00:00:00
Title: Zadeva C-194/04: Predlog za sprejem predhodne odločbe na podlagi sklepa Rechtbank's Gravenhage (Nizozemska) z dne 22. aprila 2004 v zadevi Nederlandse Vereniging Diervoederindustrie Nevedi proti Productschap Diervoeder

10.7.2004   
            
            
               SL
            
            
               Uradni list Evropske unije
            
            
               C 179/4
            
         Predlog za sprejem predhodne odločbe na podlagi sklepa Rechtbank's Gravenhage (Nizozemska) z dne 22. aprila 2004 v zadevi Nederlandse Vereniging Diervoederindustrie Nevedi proti Productschap Diervoeder
   (Zadeva C-194/04)
   (2004/C 179/07)
   Rechtbank's Gravenhage (Nizozemska) je s sklepom z dne 22. aprila 2004 v zadevi Nederlandse Vereniging Diervoederindustrie Nevedi proti Productschap Diervoeder, ki ga je sodno tajništvo prejelo dne 27. aprila 2004, Sodišču Evropskih skupnosti predložila predlog za sprejem predhodne odločbe.
   Rechtbank's Gravenhage (Nizozemska) predlaga Sodišču, naj odloči o naslednjih vprašanjih:
   
               1)
            
            
               Ali sta člen 1(1), alinea b, Direktive 2002/2 (1) in/ali člen 1(4) direktive 2002/2, kolikor se s tem spremeni člen 5c(2), alinea a, direktive 79/373 tako, da morajo biti navedeni utežni deleži, neveljavna zaradi:
               
                           a)
                        
                        
                           pomanjkanja pravne podlage v členu 152(4), alinea b, Pogodbe ES,
                        
                     
                           b)
                        
                        
                           kršitve temeljnih pravic, kot sta pravica do zasebne lastnine in pravica do prostega izvajanja poklica,
                        
                     
                           c)
                        
                        
                           kršitve načela sorazmernosti?
                        
                     
         
               2)
            
            
               Če so izpolnjene predpostavke, pod katerimi je nacionalno sodišče neke države članice pooblaščeno, da zadrži izvajanje izpodbijanega akta institucij Skupnosti, predvsem predpostavka, da je neko nacionalno sodišče te države članice Sodišču že predložilo v odločanje vprašanje o veljavnosti izpodbijanega ukrepa, ali so potem pristojni organi drugih držav članic pooblaščeni, da brez sodnega ukrepanja sami zadržijo izvajanja izpodbijanega ukrepa, vse dokler Sodišče ne odloči o veljavnosti tega ukrepa?
            
         
      (1)  UL L 63, str. 23, 6.3.2002.